Olimme ensimmäistä kertaa Airbnb; n kautta matkalla. Varaaminen sujui hyvin ja Donovanilta tuli heti tervetuliasiviesti. Lähempänä matkaa saimme tarkat ohjeet joiden avulla asunto löytyi loistavasti. Lensimme Gatwickin kentälle ja sieltä siirryimme junalla lähiasemalle ja siitä olikin vain pieni kävelymatka. Superhelppoa!!
Asunto vastasi hyvin kuvausta ja varaamaamme huoneeseen mahtui hyvin kolme majoittumaan. Keittiö oli kompakti ja hyvin varusteltu. Huoneesta löytyi hyvät "käyttäytymisohjeet" ja wifi toimi moitteettomasti.
WC ja kylpyhuone olivat siistejä.
Plussaa oli että saimme asunnon heti aamupäivästä käyttöömme ja lähtöpäivänäkin saimme olla iltapäivään asti.
Vaikka asunnossa oli meidän kolmen lisäksi kolme muuta ihmistä oli siellä hyvin hiljaista ja mahduimme hyvin olemaan ja peseytymään eikä koskaan tarvinnut jonottaa.
Talossa asui todella ystävällisiä ihmisiä jotka olivat valmiita auttamaan kaikissa asioissa.
Asunnolta oli hyvät yhteydet myös muualle keskustaan , sekä bussilla että metrolla. Samoin kävely kaikkiin turistikohteisiin onnistui nopsasti.
Suosittelen lämpimästi tätä kohdetta!